Here is a page extracted from Wikipedia that may contain CSS, HTML, and a lot of unformatted text.

Title: Río Irati
Content: O río Irati ye un río de Navarra, afluent d'o río Aragón, d'una longaria de 88 km, que tien o suyo naixedero en a selva d'Irati, en a muga de Navarra con Francia, en as estribacions orientals d'os Pireneus.

O río tien o suyo naixedero en o forcallo de dos ríos, o río Urtxuria y o río Urbeltza (augua blanca y augua negra en basco), ta dimpues trobar-se, en a mesma selva d'Irati, con l'entibo d'Irabia. O río trescruza dimpués a val d'Escua y Oroz-Betelu dica l'entibo d'Itoiz, en recibindo as auguas d'o río Urrobi y d'o río Erro.

Dimpués de recibir as auguas d'o río Areta y d'o río Sarasaz, o río Irati trescruza Lumbier a on forma a clamata Foz de Lumbier, dica desauguar en o río Aragón a man de Sangüesa dimpués d'un recorrito de 88 km. Ye asinas uno d'os ríos d'a cuenca hidrolochica d'o río Ebro.

Vinclos externos 

Ríos de Navarra
Afluents d'o río Aragón